Det oplyser Lisbeth Østergaard på sin Instagram-profil. Hun tilføjer, at parret dog endnu ikke er så langt i flytteplanerne, at de flytter lige med det samme. - Men vi glæder os, skriver hun og tilføjer, at det føles så rigtigt. Blandt de mange, der endnu en gang lykønsker parret med den kommende bopæl i Nordens Paris, er ejendomsmægler Jette Gudiksen fra mæglerfirmaet Thorkild Kristensen. Hun skriver "Hjertelig tillykke og tak for handlen". Jette Gudiksen er selv kendt fra tv, da hun har medvirket i boligprogrammet Hammerslag på DR. Det er blot tre uger siden, parret også på Instagram annoncerede at ville forlade hovedstaden for at komme tættere på familien i det jyske, og valget faldt på Aalborg. Det er der, Ralf Christensen stammer fra, mens Lisbeth Østergaard har rødder i det midtjyske. Parret rykker til Nordjylland med sønnerne Viggo og Carlo, der allerede er meldt ind i den lokale ishockeyklub i Aalborg. Selvom de flytter på tværs af landet, beholder de deres nuværende jobs.

Referat:
Den tidligere Go´Morgen Danmark-vært Lisbeth Østergaard og hendes mand, Ralf Christensen, har fået nøglerne til deres nye hus i Aalborg.